Liberator เปิดเทรด TFEX ฟรีค่าคอม 17 เม.ย.นี้
Liberator ทุบสถิติยอดดาวน์โหลดทะลุ 100,000 ครั้งในเวลาไม่ถึง 2 เดือน พร้อมเปิดบริการเทรด TFEX ฟรีค่าคอมมิชชั่น เริ่มตั้งแต่ 17 เม.ย.นี้
Liberator เปิดเทรด TFEX ฟรีค่าคอมมิชชั่น เริ่มตั้งแต่ 17 เม.ย.นี้
28 มี.ค. 2566

บริษัทหลักทรัพย์ ลิเบอเรเตอร์ จำกัด หรือ Liberator ผู้สร้างสรรค์นวัตกรรม Social Investment Platform ครบวงจรในรูปแบบดิจิทัลโบรกเกอร์ 100% แห่งแรกของประเทศไทย ล่าสุดตอกย้ำคอนเซ็ปท์ “โลกลงทุนที่ทุกคนเท่ากัน” ประกาศจะเริ่มรับเปิดบัญชี TFEX เป็นรอบๆ ไป ตั้งแต่วันที่ 3 เม.ย.66 และเปิดบริการ TFEX ไร้ค่าคอมมิชชั่นเต็มรูปแบบในวันที่ 17 เม.ย.66
นางสาวภาวลิน ลิมธงชัย ประธานเจ้าหน้าที่บริหาร บล.ลิเบอเรเตอร์ เปิดเผยว่า ตามคอนเซ็ปท์และแผนงานใน pipeline ของ Liberator วางแผนเปิดฟังก์ชั่นการใช้งานให้ตอบโจทย์ความต้องการของกลุ่มนักลงทุน เตรียมความพร้อมของระบบ รวมถึงศึกษาความต้องการอย่างต่อเนื่อง โดยตั้งใจจะเปิดตัวผลิตภัณฑ์ทางการเงินอื่นๆ ตลอดปี 66 โดย 2 นวัตกรรมซึ่งเป็นไฮไลท์ที่สำคัญของไตรมาสที่ 2 นี้ ได้แก่
“นอกจากนี้ เราได้รับใบอนุญาตจากธนาคารแห่งประเทศไทย กระทรวงการคลัง รวมถึงหน่วยงานที่เกี่ยวข้อง ในการทำหน้าที่เป็น Custodian เก็บรักษาเงินและสินทรัพย์หลักประกันให้กับบริการ Peer-to-Peer Lending Platform (P2P Lending) ภายใต้ชื่อ “StockLend” ซึ่งเป็นหนึ่งใน Product Line ของโลกการทุนที่ทางบริษัทแม่ คือ บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS สร้างขึ้น โดย “StockLend” เปิดให้บริการอย่างเป็นทางการแล้วเมื่อวันที่ 22 มี.ค.66 การรับหน้าที่ดังกล่าวจึงทำให้ Liberator ได้รับรายได้จากค่าธรรมเนียมการดำเนินงานอีกทางหนึ่งเช่นเดียวกัน”
ทั้งนี้ Liberator คือบริษัทหลักทรัพย์และแพลตฟอร์มผู้สร้างโลกการลงทุนที่เท่าเทียมและเข้าถึงทุกกลุ่มคนในสังคมได้โดยง่าย และล่าสุด Liberator ทุบสถิติยอดดาวน์โหลดทะลุ 100,000 ครั้งภายในระยะเวลาไม่ถึง 2 เดือน พร้อมทั้งยังตั้งเป้าสู่การเป็น Top 10 บริษัทหลักทรัพย์ที่นักลงทุนเชื่อมั่นและเข้าใช้บริการของประเทศไทยอีกด้วย